CELEX: 32020R1095
Language: el
Date: 2020-07-24 00:00:00
Title: Εκτελεστικός κανονισμός (ΕΕ) 2020/1095 της Επιτροπής της 24ης Ιουλίου 2020 για την τροποποίηση του εκτελεστικού κανονισμού (ΕΕ) 2015/502 όσον αφορά τη χορήγηση άδειας για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής (Κείμενο που παρουσιάζει ενδιαφέρον για τον ΕΟΧ)

27.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 241/18
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1095 ΤΗΣ ΕΠΙΤΡΟΠΗΣ
         της 24ης Ιουλίου 2020
         για την τροποποίηση του εκτελεστικού κανονισμού (ΕΕ) 2015/502 όσον αφορά τη χορήγηση άδειας για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
         Εκτιμώντας τα ακόλουθα:
         
                     (1)
                  
                  
                     Σύμφωνα με τον κανονισμό (ΕΚ) αριθ. 1831/2003, χορηγήθηκε άδεια για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής με τον εκτελεστικό κανονισμό (ΕΕ) 2015/502 της Επιτροπής (2).
                  
               
                     (2)
                  
                  
                     Ο εκτελεστικός κανονισμός (ΕΕ) 2015/502 τροποποιήθηκε με τον εκτελεστικό κανονισμό (ΕΕ) 2019/146 της Επιτροπής (3).
                  
               
                     (3)
                  
                  
                     Στις 8 Ιανουαρίου 2020 η κάτοχος της άδειας, Micron Bio-Systems Ltd, υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνει να τροποποιηθεί το όνομα του εκπροσώπου της. Η αιτούσα δηλώνει ότι η FF Chemicals BV θα ενεργεί ως εκπρόσωπός της στην Ένωση για την εν λόγω πρόσθετη ύλη ζωοτροφών. Η αίτηση συνοδευόταν από τα σχετικά δικαιολογητικά.
                  
               
                     (4)
                  
                  
                     Η προτεινόμενη τροποποίηση των όρων της άδειας είναι καθαρά διοικητικής φύσης και δεν απαιτεί νέα αξιολόγηση της σχετικής πρόσθετης ύλης. Η Ευρωπαϊκή Αρχή για την Ασφάλεια των Τροφίμων ενημερώθηκε σχετικά με την αίτηση.
                  
               
                     (5)
                  
                  
                     Για να μπορεί η FF Chemicals BV να ενεργεί ως εκπρόσωπος της κατόχου της άδειας, είναι αναγκαίο να τροποποιηθούν οι όροι της εν λόγω άδειας. Ως εκ τούτου, το όνομα της εκπροσώπου θα πρέπει να τροποποιηθεί στον τίτλο του εκτελεστικού κανονισμού (ΕΕ) 2015/502, καθώς και στο παράρτημα του εν λόγω κανονισμού.
                  
               
                     (6)
                  
                  
                     Συνεπώς, ο εκτελεστικός κανονισμός (ΕΕ) 2015/502 θα πρέπει να τροποποιηθεί αναλόγως.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του εκτελεστικού κανονισμού (ΕΕ) 2015/502
            Ο εκτελεστικός κανονισμός (ΕΕ) 2015/502 τροποποιείται ως εξής:
            
                        1)
                     
                     
                        στον τίτλο, οι λέξεις «Micron Bio-Systems Ltd, εκπροσωπούμενη από τη FeedVision BV» αντικαθίστανται από τις λέξεις «Micron Bio-Systems Ltd, εκπροσωπούμενη από την FF Chemicals BV».
                     
                  
                        2)
                     
                     
                        στη δεύτερη στήλη του παραρτήματος, με τίτλο «Επωνυμία του κατόχου της άδειας», οι λέξεις «Micron Bio-Systems Ltd, εκπροσωπούμενη από τη FeedVision BV» αντικαθίστανται από τις λέξεις «Micron Bio-Systems Ltd, εκπροσωπούμενη από την FF Chemicals BV».
                     
                  
         
            Άρθρο 2
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 24 Ιουλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 268 της 18.10.2003, σ. 29.
         
            (2)  Εκτελεστικός κανονισμός (EE) 2015/502 της Επιτροπής, της 24ης Μαρτίου 2015, σχετικά με τη χορήγηση άδειας για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής (κάτοχος άδειας: Micron Bio-Systems Ltd, εκπροσωπούμενη από τη FeedVision BV) (ΕΕ L 79 της 25.3.2015, σ. 57).
         
            (3)  Εκτελεστικός κανονισμός (ΕΕ) 2019/146 της Επιτροπής, της 30ής Ιανουαρίου 2019, για την τροποποίηση του εκτελεστικού κανονισμού (ΕΕ) 2015/502, όσον αφορά τη χορήγηση άδειας για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής (ΕΕ L 27 της 31.1.2019, σ. 12).